फतेहाबाद

फतेहाबाद (Fatehabad) भारत के उत्तर प्रदेश राज्य के आगरा ज़िले में स्थित एक नगर है। यह आगरा से लगभग 35 किमी दक्षिण-पूर्व में बसा है।"Uttar Pradesh in Statistics," Kripa Shankar, APH Publishing, 1987, ISBN 9788170240716"Political Process in Uttar Pradesh: Identity, Economic Reforms, and Governance ," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975

 इतिहास 
फतेहाबाद की स्थापना मुगल शासक औरंगजेब ने अपने भाई दारा शिकोह पर विजय के बाद २९ मई १६५८ को की थी। उसके बाद फतेहगढ़ ग्वालियर के मराठा शासक दौलत राव सिंधिया (१७०४–१८२७) के अधिकार क्षेत्र में आ गया। नगर का ऐतिहासिक नाम सामुगढ़ है।

 भूगोल 
फतेहाबाद पर 27.1° उत्तरी अक्षांश और 78.19° पूर्वी देशान्तर पर स्थित है। इसकी औसत ऊँचाई 162 मीटर (534 फुट) है। फतेहाबाद आगरा जनपद की एक तहसील और विकास खण्ड भी है। साथ ही आगरा महानगर के बाद तीव्र गति से वृद्धि और विकास करता हुआ नगर है। 

फतेहाबाद क्षेत्र की भौगोलिक स्थिति से पूर्व दिशा में आगरा जिले की अन्य तहसील बाह 35 कि.मी. और दक्षिणी पूर्वी ओर पिनाहट कस्बा लगभग 19 कि.मी. है। उत्तर में फिरोजाबाद जनपद नामक नगर लगभग 20 कि.मी. और दक्षिण में राजस्थान की सीमा पर धौलपुर जिले की राजाखेड़ा तहसील का क्षेत्र है, जबकि राजाखेड़ा की दूरी 32 कि.मी. है। पश्चिम में शमशाबाद कस्बा और जिले की ही अन्य तहसील मुख्यालय खेरागढ़  क्रमशः 18 कि.मी. और 51 कि.मी. है।  

फतेहाबाद के अन्य निकटवर्ती ज़िलों में पूर्व में इटावा जनपद मुख्यालय 82 कि.मी. और पश्चिम में राजस्थान का धौलपुर जिला केंद्र 67 कि.मी. है। आगरा जिले के कारण फतेहाबाद से मध्यप्रदेश के निकटवर्ती जिले मुरैना और भिण्ड क्रमशः 95 कि.मी. एवं 101 कि.मी. है।  

 जनसांख्यिकी 
भारत की २००१ की जनगणना के अनुसार, फतेहाबाद की कुल आबादी 19,318 थी। इसमें पुरुष 46% एवं महिलाएँ 54% निर्मित करती हैं। फतेहाबाद की साक्षरता 61.72% है जो राष्ट्रीय औसत 59.5% से अधिक है जिसमें पुरुष साक्षरता 70.87% और महिला साक्षरता 50.93% थी। यहाँ छः वर्ष से कम आयु के बच्चों की संख्या कुल जनसंख्या की 16.8% थी।

 अर्थव्यवस्था 
यहाँ गेहूं, मक्का, आलू, टमाटर, प्याज, गाजर, जौ, मूँग, चना और सरसों आदि फसलें होती हैं।

 स्कूलों और कॉलेजों 
 उषा देवी कान्वेंट स्कूल, गल्ला मंडी फतेहाबाद
 रतन देवी कॉन्वेंट स्कूल 
 सरस्वती ज्ञान मंदिर (coeducation) 
 जनता अंतर कॉलेज - लड़के स्कूल 
 भगवान देवी कन्या इंटर कॉलेज - गर्ल्स स्कूल
 सैन्ट आर एल इंटर कॉलेज -बॉयज एंड गर्ल्स स्कूल, शिवाजी नगर फतेहाबाद आगरा यू पी 28311
 राजकीय महाविद्यालय फतेहाबाद 

 इन्हें भी देखें 
 आगरा ज़िला

 सन्दर्भ 

श्रेणी:उत्तर प्रदेश के नगर
श्रेणी:आगरा ज़िला
श्रेणी:आगरा ज़िले के नगर